- Hindi News
- National
- शराब फैक्ट्री के पैकिंग गोदाम में शॉर्ट सर्किट से लगी भीषण आग, ~ 3 करोड़ का नुकसान
शराब फैक्ट्री के पैकिंग गोदाम में शॉर्ट सर्किट से लगी भीषण आग, ~ 3 करोड़ का नुकसान
अलवर. शुक्रवार को एमआईए स्थित शराब फैक्ट्री में लगी आग को बुझाते दमकल कर्मी। आठ दमकलों से आग पर काबू पाया।
आग बुझाने के लिए तोड़ी दीवार, फैक्ट्री में नहीं थे आग बुझाने के उपकरण
फैक्ट्रीके पैकिंग गोदाम में आग बेकाबू होने पर गोदाम की दीवारों को कई जगहों से तोड़कर आग पर पानी की बौछारें की गई। दीवार तोड़ने के बाद गोदाम में भरा धुंआ बाहर निकल सका। इसके बाद फायर कर्मियों ने आग पर काबू पाया। फैक्ट्री के अंदर आग बुझाने के पर्याप्त संसाधन नहीं थे।
पैकिंग गोदाम के पास है स्प्रिट स्टोर
विंटेजडिस्टिलर्स में शराब बनाने के साथ यहीं पैकिंग का काम होता है। जिस गोदाम के पास आग लगी थी, उसकी पास स्प्रिट स्टोर वेयर हाउस था। गनीमत यह रही कि स्प्रिट स्टोर आग की चपेट में आने से बचा गया। इससे बड़ा हादसा टल गया। आग बुझाने के दौरान एहतियात के तौर पर एक दमकल स्प्रिट स्टोर की टीन-शेड पर लगातार पानी की बौछार करती रही ताकि स्टोर में आग की तपत से नुकसान नहीं हो सके।
एकदमकल रास्ते में अटकी
फैक्ट्रीमें लगी आग पर काबू पाने के लिए नगर परिषद से रवाना हुई एक दमकल की वायरिंग में शॉर्ट सर्किट हो गया। इससे वह रास्ते में अटक गई। वहीं सबसे पहले मौके पर पहुंची रीको की दमकल ने आग बुझाना शुरू किया, तो थोड़ी देर बाद उसमें पानी खत्म हो गया।
भास्कर संवाददाता | अलवर
एमआईएस्थित शराब फैक्ट्री विंटेज डिस्टिलर्स लि. के पैकिंग गोदाम में शुक्रवार को सुबह करीब 6 बजे आग लग गई। आग पर काबू पाने के लिए नीमराना, खुशखेड़ा, तिजारा राजगढ़ सहित अलवर से दमकलें बुलाई गई। आठ दमकलों ने करीब ढाई घंटे की मशक्कत के बाद 11 बजे आग पर काबू पाया। फैक्ट्री प्रबंधन ने आग से 3 करोड़ रुपए का नुकसान होने का अनुमान बताया है। आग शॉर्ट सर्किट से लगी।
सुबह करीब साढ़े छह बजे धुआं उठता देखने पर श्रमिकों को आग लगने का पता चला। श्रमिकों ने आग पर काबू पाने का प्रयास किया लेकिन थोड़ी देर में आग बेकाबू हो गई। इससे फैक्ट्री श्रमिकों में अफरा-तफरी मच गई। श्रमिकों ने आग की सूचना पुलिस कंट्रोल रूम दमकल को दी। सबसे पहले रीको की फायर ब्रिगेड मौके पर पहुंची और आग बुझाने का प्रयास किया, लेकिन कुछ ही देर में दमकल का पानी खत्म हो गया। इस बीच, बेकाबू आग पूरे गोदाम में फैल गई। आग फैलने के साथ गोदाम में धुंआ भर गया। इससे आग बुझाने में काफी परेशानी हुई। आग की चपेट में आने से गोदाम में रखा पैकिंग मेटेरियल गत्ते के डिब्बे, एल्युमीनियम के ढक्कन, प्लास्टिक की खाली बोतलें सहित करीब 7 टन चावल जलकर राख हो गया।
इस बीच आग की सूचना पर सीओ दक्षिण अनिल बेनीवाल, एमआईए थानाधिकारी पवन कुमार चौबे एसडीएम मौके पर पहुंच गए। अधिकारियों ने दूसरी दमकल बुलाई। करीब 1 घंटे बाद सुबह साढ़े आठ बजे नगर परिषद की एक दमकल पहुंची। इसके बाद अलवर से 3 और दमकलें मौके पर पहुंची और आग बुझाने का प्रयास किया, लेकिन आग बेकाबू होती रही। गोदाम में धुंआ भरने से दमकल कर्मियों को आग बुझाने में परेशानी हुई। इस पर प्रशासन ने नीमराना, खुशखेड़ा, तिजारा राजगढ़ से दमकलें मंगवाई। आठ दमकलों के प्रयासों से आग पर सुबह करीब 11 बजे काबू पाया जा सका। फैक्ट्री के एचआर हैंड प्रकाश नारंग ने बताया कि आग से करीब 3 करोड़ रुपए का नुकसान होने का अनुमान है। आग से बिल्डिंग क्षतिग्रस्त होने के साथ पैकिंग मेटेरियल कट्टों में भरा चावल जल गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva